योगी कैबिनेट का विस्तार कल: शामिल हो सकते हैं आठ से 10 नए चेहरे, कइयों की जा सकती है कुर्सी  
आठ से दस नए चेहरो को मिल सकती है जगह
पहली बार होगा योगी कैबिनेट का विस्तार
कुछ पुराने मंत्रियों की छुट्टी तय
उत्तर-प्रदेश की योगी सरकार बुधवार को अपना पहला कैबिनेट विस्तार करने जा रही है. सूत्रों से मिली जानकारी के अनुसार योगी सरकार इस बार अपने कैबिनेट में कई नए चेहरों को मंत्री बना सकती है. साथ ही योगी सरकार की कैबिनेट से पांच से छह मंत्रियों की छुट्टी भी हो सकती है. इन सब के बीच बेसिक शिक्षा राज्य मंत्री (स्वतंत्र प्रभार), वित्त मंत्री राजेश अग्रवाल और स्वतंत्र देव सिंह ने मंत्रिमंडल से इस्तीफा दे दिया है. इसके अलावा सुहेलदेव भारतीय समाज पार्टी के अध्यक्ष ओम प्रकाश राजभर को भी कुछ लोकसभा चुनाव के बाद मंत्रिमंडल से बर्खास्त कर दिया गया था. सरकार में वो पिछड़ा वर्ग कल्याण मंत्री थे. उनकी जगह भी किसी और को मिलेगी.
बता दें कि योगी मंत्रिमंडल में तीन जगह खाली हुए हैं. ये सभी जगह सरकार के तीन मंत्रियों रिता बहुगुणा जोशी, एसपी सिहं बघेल और सत्यदेव पचौरी के लोकसबा चुनाव में जीतकर सांसद बन जाने से हुई हैं. मिली जानकारी के अनुसार योगी सरकार अपनी कैबिनेट में आठ से दस नए चेहरे को मंत्री बनाया जा सकता है. गौरतलब है कि कुछ महीने पहले ही उत्तर प्रदेश के मुख्यमंत्री योगी आदित्यनाथ की सिफारिश पर प्रदेश के राज्यपाल राम नाईक ने ओम प्रकाश राजभर को मंत्री पद से हटा दिया था. राजभर के पास पिछड़ा वर्ग कल्याण एवं विकलांग जन विकास मंत्रालय था.